Diari Oficial de la Generalitat Valenciana


Sumari del DOGV 8517, del 29-03-2019 (2019/3133)

RESOLUCIÓ de 23 de març de 2019, de la Direcció General de Política Educativa, per la qual s'adscriu, als efectes d'escolarització de l'alumnat d'educació infantil segon cicle a educació primària, el centre públic d'educació infantil Niño Jesús (74654975) al centre privat Niño Jesús (61061628), ambdós de la ciutat de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8517

Data del DOGV
:   29-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3133


Data del document
:   23-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 23 de març de 2019, de la Direcció General de Política Educativa, per la qual s'adscriu, als efectes d'escolarització de l'alumnat d'educació infantil segon cicle a educació primària, el centre públic d'educació infantil Niño Jesús (66597686) al centre privat Niño Jesús (94555646), ambdós de la ciutat de València. [2019/3133]  
  
El Decret 40/2016, de 15 d'abril, del Consell, pel qual es regula l'admissió en els centres docents públics i privats concertats que imparteixen ensenyances d'Educació Infantil, Educació Primària, Educació Secundària Obligatòria i Batxillerat estableix en l'article 5 que la conselleria competent en matèria educativa planificarà l'oferta de llocs escolars sostinguts amb fons públics, garantint que existeixen suficients llocs per atendre les necessitats previstes; distribuirà l'oferta per àrees d'influència i resoldrà l'adscripció dels centres docents. Així mateix l'article 11 de l'esmentat decret que regula les adscripcions d'ofici, permet l'adscripció de centres d'educació infantil que impartisquen el segon cicle a centres d'educació primària.  
  
L'Ordre 7/2016, de 19 d'abril, de la Conselleria d'Educació, Investigació, Cultura i Esport, per la qual es regula el procediment d'admissió de l'alumnat en els centres docents sostinguts amb fons públics de la Comunitat Valenciana que imparteixen ensenyaments d'Educació Infantil, Educació Primària, Educació Secundària obligatòria i Batxillerat, en el seu preàmbul assenyala que «desapareix la necessitat que les famílies confirmen plaça en els centres públics. L'alumnat passa automàticament d'un nivell a un altre sense necessitat de realitzar cap tràmit tant si es tracta d'un centre públic com si és concertat. Amb això s'unifica el procediment en tots els centres sostinguts amb fons públics, es garanteix l'itinerari educatiu i s'eliminen tràmits que complicaven innecessàriament el procediment d'admissió en l'ensenyament públic».  
  
L'escola infantil Niño Jesús de València (67058839) és un centre de titularitat de la Generalitat que escolaritza alumnat del segon cicle d'Educació Infantil i no està adscrit a cap centre d'Educació Primària. En la mateixa zona d'escolarització no hi ha cap centre de titularitat de la Generalitat que impartisca educació primària i no impartisca educació infantil 2n cicle. D'altra banda, cal observar que les instal·lacions de l'escola infantil Niño Jesús estan ubicades en l'interior de la parcel·la del centre privat Niño Jesús de València (76604912).  
  
Els consells escolars d'ambdós centres han manifestat, per unanimitat, la seua posició favorable a l'adscripció d'ofici com a solució a la continuïtat de l'alumnat de l'escola infantil Niño Jesús (76953340) en educació primària.  
Una vegada analitzada la proposta d'adscripció de la Direcció Territorial d'Educació, Investigació, Cultura i Esport de la Generalitat Valenciana, acompanyada de l'informe favorable, de la Inspecció d'Educació i de la ratificació per unanimitat per part del Consell Escolar Municipal de València, i en virtut del que disposa l'article 6 de l'Ordre 7/2016, de 19 d'abril, de 2016, de la Conselleria d'Educació per la qual es regula el procediment d'admissió d'alumnes, resolc:  
  
  
Primer  
Adscriure a l'efecte d'escolarització de l'alumnat, el centre públic d'Educació Infantil Niño Jesús (28706608) al centre privat concertat Niño Jesús (58929797).  
  
Segon  
La present resolució s'inscriurà en el Registre de Centres Docents de la Comunitat Valenciana.  
  
Tercer  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir de l'inici dels processos d'escolarització del curs 2019-2020.  
  
Contra la present resolució, que no posa fi a la via administrativa, podrà interposar-se un recurs d'alçada davant la Secretaria Autonòmica d'Educació i Investigació en el termini d'un mes a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
Tot això sense perjuí que puga exercitar-se qualsevol altre recurs que es crega oportú.  
  
València, 23 de març de 2019.- El director general de Política Educativa: Jaume Fullana Mestre.